જોકે તેમાં અપવાદ કરવા પડે. પ્રધાનોને બંગલાં, ગાડી, નોકરચાકર અને ખર્ચ કરવાની સત્તા આપવી પડે. તેથી પ્રધાન જેવા ઘણાં બધા હોદ્દાને લાભના હોદ્દા ગણાતા નથી. આવા પદને કે કાર્યાલયને નફાનું કાર્યાલય ગણવામાં ન આવે. તેથી એક જમાનામાં જે પણ દબાણ કરે તેને પ્રધાન બનાવી દેવાતા હતાં. જંગી પ્રધાનમંડળો બનવા લાગ્યાં ત્યારે કાયદો કરવો પડ્યો. હવે માત્ર ધારાગૃહના 15 ટકા સભ્યોને જ પ્રધાન બનાવી શકાય. તેથી પ્રધાન જેવા લાભો આપવા, બંગલા અને ગાડી આપવા તથા વટ પાડવા માટે સંસદીય સચીવો નીમવામાં આવે છે.